கேள்வி: இரம்சான் கான் பற்றி நீங்கள் என்ன அறிந்துள்ளீர்கள்?
பதில்: முன்னா மாஸ்டர் என்று பிரபலமாக அறியப்படும் இரம்சான் கான் (Ramzan Khan) ஒரு இந்திய பாடகரும் சமூக சேவகருமாவார். இவர் பஜனைகள் பாடி தனது மாடுகளை கவனித்து வருகிறார். இவர் ராஜஸ்தான் ஜெய்ப்பூர் மாவட்டம் சேர்ந்தவர். கலைக்கு இவர் செய்த பங்களிப்புக்காக 2020 ஆம் ஆண்டில் இந்தியாவின் நான்காவது மிக உயர்ந்த குடிமை விருதான பத்மசிறீ இவருக்கு வழங்கப்பட்டது. 2019 நவம்பரில் பனாரசு இந்து பல்கலைக்கழகம் சமசுகிருத வித்யா தர்ம விக்யான் துறையில் உதவி பேராசிரியராக இவரின் மகன் பெரோசு கான் என்பவரை நியமித்ததில் சர்ச்சை எழுந்ததையடுத்து, மாடுகள் மற்றும் கிருஷ்ண பக்தி மீதான தனது அர்ப்பணிப்புக்காக இவர் வெளிச்சத்திற்கு வந்தார். சமசுகிருதம் சாத்திரி பட்டம் பெற்ற இவர், ''சிறீ சியாம் சுரபி வந்தனா'' என்ற புத்தகத்தை எழுதியுள்ளார்.